Poema-kaptein, spelers gepos oor rassisme | Netwerk24
Haaie verras met skrumskakel vir eindstryd
Hy het die laaste ruk groot indruk gemaak wanneer hy speelkans gekry het.
Pa se 'trane loop' oor nuwe Blitsbok Ronald
'In die tyd toe hy siek was, het ons baie vir hom gebid.'
REGSTREEKS: SA t. Pakistan (SA 84/1)
Net meer as 3 800 werknemers en vaste kontrakteurs by Eskom het in die vorige boekjaar nie hul sakebelange verklaar soos nie.
Die vermaakwinkelgroep Musica maak sy deure toe.
Hoekom die wynbedryf nou eers hof toe gaan - Vinpro
Die wynbedryf, wat deur die wynprodusenteorganisasie Vinpro verteenwoordig word, is uiteindelik hof toe oor die drankverbod wat dreig om die bedryf te verwoes.
Peach se geselsprogram fokus op kuns van 'praating'
"Seks, porn, geloof en watter antidepressante hulle gebruik", is van die onderwerpe waaroor bekende mense gesels in Praating, 'n geselsprogram wat deur die musikant Peach van Pletzen aangebied word.
Dakar-ren: Bekyk regulasies weer
Die berig verlede week oor Stephane Peterhansel se tirade oor Nasser al-Attiyah se ego wat hom die Dakar-ren sou gekos het, het betrekking.
Astrante visvanger besorg eer aan fotograaf van Kby
Die begeerte om sy aftrede in Kimberley en omgewing met 'n kamera in sy hand en 'n liefde vir voëls opwindend te maak, is beloon toe Brian Culver 'n fotografiese eerbewys gewen het.
Poema-kaptein, spelers gepos oor rassisme
01 Desember 2020 06:41
Die Argentynse Rugbyunie (UAR) het Dinsdag bevestig Pablo Matera is van die Poema-kapteinskap gestroop en saam met sy spanmaats Guido Petti en Santiago Socino geskors weens hulle rassistiese uitlatings jare gelede op sosiale media.
Pablo Matera, kaptein van die Poemas. Foto: Getty Images
Die skandaal het die Argentynse toergroep in chaos gedompel slegs dae voor die Poemas se laaste Drienasiestoets Saterdag teen Australië in Sydney.
Die UAR sê sy raad het 'n dringende vergadering belê ná aantygings gemaak is dat bogenoemde spelers tussen 2011 en 2013 rassistiese uitlatings op sosiale media gemaak het.
"Die Argentynse Rugbyunie verwerp die diskriminerende en xenofobiese uitlatings deur lede van die Poemas-groep op sosiale media," sê die UAR in 'n verklaring.
"Hoewel dié boodskappe tussen 2011 en 2013 gedeel is, veroordeel die Argentynse Rugbyunie enige uitsprake van haat en ons beskou dit as onaanvaarbaar dat diegene wat dit uitspreek, ons land verteenwoordig."
Die UAR sê hy het sy personeel gevra om voorstelle aan die raad te maak vir 'n nuwe kaptein en dat die spelers hangende 'n "dissiplinêre proses" geskors is.
'n Woordvoerder vir die span sê die Poemas het Dinsdag al sy media-verpligtinge gekanselleer en Reuters na die UAR se verklaring verwys.
Argentinië is die afgelope naweek met 38-0 deur die All Blacks geklop.
Meer oor: Xenofobie | Drienasiesreeks | Pablo Matera | Toetsrugby | Mario Ledesma | Rassisme | Poemas | All Blacks | Santiago Socino | Guido Petti